
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/12/06.02.2007 

	
	
	


A  V  I  Z

asupra proiectului de Lege pentru modificarea Ordonanţei Guvernului nr. 45/1997 privind înfiinţarea Societăţii Comerciale „Compania Naţională de Transporturi Aeriene Române - TAROM”- S.A., Camera Deputaţilor fiind Cameră decizonală (PLx 979/18.12.2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege pentru modificarea Ordonanţei Guvernului nr. 45/1997 privind înfiinţarea Societăţii Comerciale „Compania Naţională de Transporturi Aeriene Române - TAROM”- S.A., Camera Deputaţilor fiind Cameră decizonală.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege  în şedinţa din 6 februarie 2007.


            Proiectul de lege vizează modificarea unor articole din Ordonanţa Guvernului nr. 45/1997 privind înfiinţarea Societăţii Comerciale „Compania Naţională de Transporturi Aeriene Române - TAROM”- S.A.,  aprobată cu modificări prin Legea nr. 136/1998, cu modificările ulterioare, în scopul eliminării barierelor la libera circulaţie a capitalurilor şi introducerea unor prevederi referitoare la componenţa Guvernului de a stabili strategia de privatizare a Societăţii Comerciale „TAROM” – S.A.
            Senatul a adoptat proiectul de lege în şedinţa din 13 decembrie 2006.


În urma dezbaterilor, membrii Comisiei pentru politică economică, reformă şi privatizare au hotărât cu 21 de voturi pentru şi un  vot împotrivă aprobarea proiectului de lege, cu un amendament, conform anexei.
                 PREŞEDINTE,


      Mihai Tudose

         SECRETAR






         Cornel Popa
                                                                                                                       










                        Consilier 









        Alina Hodivoianu 
ANEXA

AMENDAMENTE ADMISE
	Nr. crt.
	Text iniţial
	Text propus de Comisie

(autorul amendamentului)
	Motivarea amendamentelor propuse


	1. 
	Art. 3. – (1) lit. b) participarea persoanelor fizice care au calitatea de salariaţi ai Societăţii Comerciale „Compania naţională de transporturi aeriene române – TAROM” – S.A. la capitalul social trebuie să fie procent de 5% din totalul drepturilor de vot în adunarea generală a acţionarilor.
                 
	Art. 3. – (1) lit. b) participarea persoanelor fizice care au calitatea de salariaţi ai Societăţii Comerciale „Compania naţională de transporturi aeriene române – TAROM” – S.A. la capitalul social poate fi de până la 5% din totalul drepturilor de vot în adunarea generală a acţionarilor.
Autor: dep. Mircea Purceld– Grup parlamentar PRM
	  Pentru claritatea textului.

